Xildhibaan Wayrax oo arrintaasi khilaafka ka hadlaya waxa uu yidhi“ waxaan ku faraxsanahay in kalfadhigan si caadi ah u socdo, dadweynaha aad baan u raaligalinayaa intii yarayd ee maalintii dhoway dhacday taas oo iska dhamaatay oo sifiican u dhamaatay, goluhu waa gole sharaftiisa leh oo mudan oo isku tanaasulaya oo is maqlaya oo is dhagaysanaya, boqolaal jeer baa la is khilaafaa laakiin muhiimadu waa in si wanaagsan lagu dhameeyaa, imikaba golaha wakiilada khilaaf baa ka taagan ilaahay ha inaga qaboojiyee, dunida khilaaf lagama waayo carabka iyo labadiisa daan ayaa is qaniina, in la xisaabta waa waajib in shuruucda la fuliyo waa waajib goluhuna si wanaagsan ayuu intaaba isla gartay, qodoxdana uga guray, waana ka raali galinayna dadweynihii na soo doortay waxay maqleen (khilaafka), waana ceeb inay dadkii ay qoraxda u taagnaayeen khilaaf iyo muran soo kala dhexgalo”
